**RAAHEN HISTORIAA 1800-1900-LUVUILLA.**

Ryhmät selvittävät oheisista aiheista keskeiset asiat. Tietoa löytyy museoista, verkosta ja kirjastosta. Tavoitteena on muodostaa kokonaisvaltainen esitys ajallisesti kurssin aihepiiriin liittyvästä aiheesta. Työn tekemiseen liittyy museokäynnit sekä vanhan kaupungin kierros ja omasta aiheesta voi tulla koekysymys kurssikokeeseen.

Ansiokkaassa esityksessä on käytetty useita lähteitä, se sisältää tekstin ohella kuva-, taulukko-, tilasto-, kartta- tai muuta materiaalia. Käytetyt lähteet tulee käydä ilmi esityksessä. Työn voi laatia Powerpoint- tai Google Drive –esityksenä. Työ esitellään sovittuna ajankohtana muille kurssilaisille.

**Ohessa aiheet, keskeisiä kysymyksiä sekä ohjausta aiheeseen**

1. **Suomen sodan vaiheet Raahen seudulla**
	1. Missä lähialueilla sotaan liittyviä tapahtumia on ollut?
	2. Millaisia mainintoja tai kuvauksia sodasta lähteistä löytyi?
2. **Laivatelakat Raahessa**
	1. Missä telakat ovat eri aikoina sijainneet?
	2. Keiden omistuksessa telakat ovat olleet?
	3. Millaista toimintaa telakalla on ollut?
3. **Asemakaavat**
	1. Kaupungin perustaminen
	2. Raahen palo 1810 ja uusi asemakaava
	3. Tori-, satama ja tullipaikkojen sijainti
	4. Katujen nimistö
4. **Kaupungin arkkitehtuuri (vanhan kaupungin kierros?)**
	1. Rakennustyyli ja erilaiset talotyypit vanhankaupungin alueella
	2. Arvorakennukset ja keskeiset rakennukset: esim. Keskuskoulu, Kauppa- ja porvarikoulu, Pakkahuone, Kruununmakasiini, Raatihuone, Myhrbergin puiston ja Pekkatorin ympäristön talot
	3. Seminaarin alueen rakennuskanta
5. **Kauppalaivasto**
	1. Minne Raahesta laivat purjehtivat? Esimerkkejä reiteistä.
	2. Mitä vietiin, tuotiin ja kuljetettiin?
	3. Millaisia määriä kuljettivat?
	4. Laivan miehistö: väkimäärät, tehtävät, värvääminen, karkuruus, jne.
6. **Krimin sodan vaiheet Pohjanmaalla**
	1. tapahtumat eri paikkakunnilla: Raahe, Oulu, Kokkola
	2. Seuraukset ja mahdolliset muut vaikutukset
7. **Kirkkokulttuuri**
	1. Vertailu vanhan kirkon ja uuden kirkon sisustuksen välillä: rakennukset, veistokset
	2. Perustiedot uuden kirkon rakentamisesta
8. **Sisällissodan tapahtumat ja sota-aika Raahessa**
	1. Työväentalon ja kauppakoulun rooli
	2. Keskuskoulu sotasairaalana
9. **Sodan jälkeinen aika**
	1. Ruona Oy
	2. Sotakorvausteollisuus
	3. Rautaruukin rakentaminen